open-index/open-wikipedia-markdown huggingface dataset:
Jared Harris

**Jared Francis Harris** (* 24. august 1961 í London í Englandi, er ein bretskur sjónleikari, best kendur fyri sínar leiklutir sum Lane Pryce í AMC røðini *[[Mad Men]]*, Mac McGrath í *[[Mr. Deeds]]*, Professor Moriarty í *[[Sherlock Holmes: A Game of Shadows]]*, og sum David Robert Jones í Fox science-fiction røðini *[[Fringe (TV series)|Fringe]]*.

Jared Harris er sonur sjónleikaran Richard Harris og sjónleikarinnuna Elizabeth Rees-Williams. 

## Slóðir úteftir
*Jared Harris **IMDb** The Internet Movie Database

Bólkur:Bretar
Bólkur:Bretskir sjónleikarar
Svimjing á Summar-OL 2012, 400 metrar frí (menn)

Kappingin í 400 metrum frí í svimjing hjá monnunum á Summar-OL 2012 fór fram hin 28. juli 2012 í Aquatics Centre London.

## Met

Áðrenn hesa kapping vóru heimsmetið og olympiska metið á 400 metrum frí hjá monnum hesi:

Hesi met vóru sett á Olympisku stevnuni:

## Úrslit
Olympiski meistarin, Park Tae-Hwan, var kolldømdur eftir innleiðandi riðlarnar fyri feil í startinum, men henda avgerð var tó broytt seinni sama dag, og hann slapp at svimja finaluna hóast alt, hetta hendi eftir at Koreanska Svimjisambandi kærdi avgerðina, og varð hon sum sagt gingin á møti. Hetta merkir so fyri føroyska Pál Joensen, at hann ikki gjørdist nummar 9 men nummar 10. Hann var tó álíkavæl sera tætt uppá at koma í finaluna, bara 11/100 av einum sekundi.

### Innleiðandi

### Finalan

## Keldur


Bólkur:Svimjing á Summar-OL 2012
Klaksvíkingur 10-mannafar

**Klaksvíkingur** er eitt føroyskt 10-mannafar, sum hoyrir til kappróðrarfelagið, Klaksvíkar Róðrarfelag. Klaksvíkingur er tað 10-mannafarið við næst flestum føroyameistarheitum í føroyskum kappróðri. Klaksvíkingur hevur vunnið 11 føroyameistarheitir, einans Havnarbáturin hevur vunnið fleiri. Klaksvíkingur gjørdist føroyameistari í 2006, 2009, 2011, 2012, 2013, 2015, 2017, 2021, 2022, 2023 og 2024

Klaksvíkar Róðrafelag læt nýggjan Klaksvíking byggja í 2002. Báturin varð smíðaður í 2002 og latin felagnum av JFK Trol og P/F Christian í Grótinum. Hettar 10-mannafarið vann 5 tey fyrstu føroyameistarheitini, ið báturin hevur vunnið. Hesin báturin varð føroyameistari í 2006, 2009, 2011, 2012 og 2013.

Ein nýggjur Klaksvíkingur var bílagdur til kappingarárið 2015, báturin var bygdur og latin Klaksvíkar Róðrafelag í mai 2015. Hesin báturin hevur vunnið 6 føroyameistarheitir. Í 2015, 2017, 2021, 2022, 2023 og 2024 

## Yvirlit yvir menn og róðurskvinnur, ið hava róð við Klaksvíkingi frá 2002 til 2025

Niðanfyri sæst yvirlit yvir, hvør ið hevur róð við Klaksvíkingi á hvussu nógvum stevnum og hvussu ofta teir hava verið við til at vunnið eina stevnu. Yvirlitið er frá heimasíðuni hjá Norðlýsinum, sum upplýsir, at keldurnar til yvirlitið eru heimasíðan hjá Havnar Róðrarfelag drekin.fo og fyrrverandi nevndarlimir hjá KRF.

## Ymisk hagtøl um menn ið hava róð við Klaksvíkingi
Niðanfyri sæst eitt yvirlit yvir, hvørjir rógvarar hava róð flest FM stevnur, hvørjir hava vunnið flest FM stevnur, hvørjir hava vunnið flest føroymeistarheitir við Klaksvíkingi. Síðani sæst eitt yvirlit, yvir teir elstu og yngstu rógvarnir at vinna eina stevnu við Klaksvíkingi.

## Keldur


Bólkur:Kappróðrarbátar
Bólkur:Klaksvíkar Róðrarfelag
Bólkur:Kappróður
Caroline Wozniacki

**Caroline Wozniacki** (fødd 11. juli 1990 í Odense) er ein danskur tennisleikari, sum hevur fingið bestu ranglista plaseringina hjá donskum tenniskvinnum í einmansleiki, tá hon hin 11. oktober 2010 náddi fyrsta plássið á WTA Tour. Foreldrini hjá Caloline eru úr Póllandi, men tey fluttu til Danmarkar at búgva, og Carolina er fødd og uppvaksin í Danmark. Hon fekk í boðið at gerast landsliðsleikari fyri Pólland, men takkaði nei.

## Lívsleiðin innan tennis
### 2004-2007
Í 2004 vann hon danska meistaraheiti hjá teimum vaksnu, sjálvt um hon bert var 14 ára gomul. Sama ár varð hon kosin sum "Årets Fund", sum er elsti ítróttarheiður í Danmark, nú á døgum er tað Team Danmark, sum letur heiðurin. Í desember 2005 vann hon ungdómskappingina Orange Bowl, sum innan ungdómstennis verður mett sum tað óalmenna heimsmeistarakappingin. Í juli 2006 vann Wozniacki sum tann fyrsti dani í nærum 60 ár eitt Wimbledon-heitið (gentu einmansleikur). Sama ár kom hon í finaluna í kappingini Australian Open (gentu einmansleikur). Hon vann heiðurin "Ársins ungdómsleikari" í 2006. 

### 2008
Í 2008 vann hon tríggjar ferðir WTA heitið í tenniskappingum. Fyrstu ferð var í kappingini Nordea Nordic Light Open í Stockholm 3. august. Síðan luttók hon á Summar-OL 2008, har hon bleiv sligin út í triðju rundu av Elena Dementieva, sum seinni vann OL.  23. august vann hon 600.000 $ í WTA-kappingini Pilot Pen Tennis í New Haven, USA. August mánaður endaði við, at hon náddi til fjórðu rundu í US Open. 28. september vann hon saman við Anabel Medina Garrigues sítt fyrsta WTA-heitið í tvímansleiki, tá tær báðar vunnu finaluna í *China Open* móti einum kinverskum parið.
5. oktober vann Caroline Wozniacki sítt 3. WTA-heitið - hesaferð í Japan. Í november 2008 luttók Caroline í *Nordea Danish Open* í sínum føðibýi Odense. Hon vann kappingina uttan stórvegis mótstøðu. 

### 2009
Tað fysta týdningarmikla úrslitið í 2009 var, tá Wozniacki náddi kvartfinaluna í einari kapping í Sydney. Hon spældi kvartfinaluna móti Serena Williams og tapti eftir at hava havt tríggjar dystarbóltar (matchbóltar).

### 2012
Caroline Wozniacki luttók á Summar-OL 2012 í London og vann tríggjar tær fyrstu rundurnar móti Anne Keothavong, Yanina Wickmayer og Daniela Hantuchová. Hon møtti Serena Williams í kvartfinaluni og tapti dystin og kom tí ikki víðari.

## Keldur


## Slóðir úteftir

* almenna heimasíðan hjá Caroline Wozniacki
* profilurin hjá Caroline Wozniacki á WTA Tour almennu heimasíðu 

Bólkur:Føðingar í 1990
Bólkur:Tennisleikarar úr Danmark
Bólkur:Luttakarar á Summar-OL 2008
Bólkur:Luttakarar á Summar-OL 2012
David Carry

**David Carry** (føddur 8. oktober 1981 í Aberdeen) er ein skotskur svimjari, sum er kvartur føroyingur. Omma hansara er úr Klaksvík. Hann svimur best í frísvimjing. Hann hevur umboða Skotland á Commonwealth Games í 2002, 2006 og 2010. Í 2006 vann hann gull á hesum leikum í 400 metrum frí og í 400 metrum blandað. David hevur umboða Stórabretland á Summar-OL 2008 í 400 metrum frí og 4x200 metrar frí og á Summar-OL 2012 í 400 metrar frí. Hann gjørdist nummar 7 í innleiðandi við tíðini 3:47.25 og kom í finaluna. Hann svam við tíðini 3:48.62 í finaluni og gjørdist nummar 7. Føroyski Pál Joensen svam í somu kapping, hann gjørdist nummar 10.

## Persónligu bestu tíðir og met

## Keldur


## Slóðir úteftir

Bólkur:Skotskir svimjarar
Bólkur:Svimjarar á Summar-OL 2008
Bólkur:Svimjarar á Summar-OL 2012
Svimjing á Summar-OL 2012, 4 x 200 metrar frí hjá monnum

Svimjikappingin í **4 × 200 metrar frí** hjá monnunum á Summar-OL 2012 fór fram hin 31. Juli á London Aquatics Centre. Ongi nýggj heimsmet vóru sett í hesi kapping.

## Úrslit
### Innleiðandi

### Finalan

## Keldur


Bólkur:Svimjing á Summar-OL 2012
Rhodesia

**Rhodesia** var ein ikki viðurkendur státur í syðra Afrika, tíðarskeiðið 1965 - 1979, sum í 1980 gjørdist Tjóðveldið Simbabvi (Zimbabwe).

Bólkur:Afrika
Christina Aguilera

**Christina Aguilera** (fødd **Christina María Aguilera**) er ein amerikanskur popp-sangari. Hon er fødd 18. desember 1980 í Staten Island, New York City í USA. Hon byrjaði sína karrieru sum songkvinna tíðliga, tá hon sang í filminum Mulan. Hon útgav sítt fyrsta album í 1999, fekk góð ummæli og hon gjørdist sera kend. Fýra av sangunum á útgávuni gjørdist hitt.

## Tónleikaútgávur
*1999: *[[Christina Aguilera (album)|Christina Aguilera]]*
*2000: *[[Mi Reflejo]]* (spanskt)
*2000: *[[My Kind of Christmas]]*
*2002: *[[Stripped (Christina Aguilera-album)|Stripped]]*
*2006: *[[Back to Basics]]*
*2008: *[[Keeps Gettin Better, A Decade Of Hits]]* (uppsamlingsalbum)
*2010: *[[Bionic]]*
*2012: *[[Lotus (Christina Aguilera-album)|Lotus]]*

## Ávísing úteftir
* christinaaguilera.com

Aguilera, Christina
Aguilera, Christina
Bólkur:Føðingar í 1980
Kappróður á Summar-OL 2012 – Tvískullarar lættvekt menn

The **Lættvekts double sculls** á Summar-OL 2012 í London fór fram á Dorney Lake vatninum, sum hevur fingið navnið Eton Dorney orsakað av at Olympisku Leikirnar m.a. fara fram her. Danmark vann gull í hesi kappingini, tá Mads Rasmussen og Rasmus Quist Hansen komur fyrstur á mál.

## Úrslit
### Innleiðandi
Teir fyrstu tveir bátarnir í innleiðandi kappingunum koma í semifinalurnar. 

#### Innleiðandi 1

#### Innleiðandi 2

#### Innleiðandi 3

#### Innleiðandi 4

### Repechage
Tveir teir fremstu bátarnir kvalifisera seg til semifinalurnar.

#### Repechage 1

#### Repechage 2

### Semifinalur
#### Semifinala C/D
Firstu tríggir bátar kvalifisera seg til C Finaluna, hinir til D Finaluna.

##### Semifinal 1

##### Semifinala 2

#### Semifinalur A/B
Firstu tríggir bátarnir kvalifisera seg til A Finaluna, hinir til B Finaluna.

##### Semifinala 1

##### Semifinala 2

### Finalur
#### Finala D

#### Finala C

#### Finala B

#### Finala A

## Keldur


Bólkur:Summar-OL 2012
Bólkur:Kappróður
Heiðursmerkjabýtið á Summar-OL 2008

Her sæst **býtið av heiðursmerkjum á Summar-OL í 2008** í Beijing, Kina.

## Yvirlit yvir heiðursmerkjabýtið á Summar-OL 2008

;Lykil

## Keldur


Bólkur:Summar-OL 2008
Bólkur:Listar
FaroeJet

**FaroeJet** var eitt føroyskt flogfelag. Tað var annað føroyska flogfelagið, tað fyrra er Atlantic Airways. FaroeJet steðgaði øllum virksemi tann 15. desember 2006 orsakað av fíggjarligum trupulleikum.

## Søga
FaroeJet varð stovnað av privatum íleggjarum í desember 2005. Fyrsta flogferðin varð flogin 15. mai 2006 við einum leigaðum AVRO RJ100 millum Keypmannahavn og Vága Floghavn. Í desember 2006 fór felagið í gjaldssteðg, og steðgaði tað øllum sínum virksemi tann 1. januar 2007.

## Tænastur
Flogfelagið hevði ein Avro RJ100 við 96 setrum í einum klassa. Flogfarið fleyg millum Kastrup floghavn,Keypmannahavn og Vága Floghavn eina ferð dagliga, tó ikki leygardagar.

## Floti

Flotin hjá FaroeJet var hesin:  :

## Keldur


## Slóðir
Heimasíðan hjá FaroeJet á Wayback Machine

Bólkur:Føroyskar fyritøkur
Bólkur:Ferðavinna í Føroyum
Bólkur:Samferðsla og flutningur
Brýr og byrgingar í Føroyum

Í Føroyum eru ein brúgv og tvær byrgingar. Hesar eru:

Í yvirlitinum er einans tikið við brýr og byrgingar, ið ganga millum oyggjar.

## Keldur


Bólkur:Samferðsla og flutningur
Bólkur:Listar
Svimjing á Summar-OL 2012 - 1500 metrar frí (menn)

Svimjingin í **1500 metrum frí hjá monnum** á Summar OL 2012 fór fram 3. – 4. august á London Aquatics Centre. Føroyski Pál Joensen svam fyri Danmark í hesi kapping.

## Úrslit
### Innleiðandi

### Finala

## Keldur


Bólkur:Svimjing á Summar-OL 2012
Sker

Eitt **sker** er eitt petti av landi, sum ikki er leyst frá jørðini og hevur hav til allar síður. Eitt sker er minni enn ein hólmur og ikki so høgt sum ein stakkur og nógv minni enn ein oyggj. Í Føroyum eru nógv sker at finna rundan um Suðuroynna og rundan um Mykines og Mykineshólm. Í Noregi og Svøríki eru nógvar oyggjar, hólmar og sker fram við strondini. Á føroyskum nevna vit hesi sker fyri Norski Skergarðurin og Svenski Skergarðurin. Orðir sker er norðurlendskt og finnist eisini á hinum norðurlendsku málunum. Orðið finnist eisini á enskum, skerry, men tað kemur úr norðurlendskum.

## Myndir


Mynd:Heltnarnar Vagur Suduroy Faroe Islands.jpg|Heltnarnar er eitt sker vestanfyri Vágseiði í Suðuroynni.
Mynd:Lopranseidi View to Beinisvord.JPG|Við Lopranseiði síggjast fleiri sker.
Mynd:Skerries which are part of the Åland Islands.jpg|Hólmar og sker í Álandi.
Mynd:Tindur a Mountain and Cliffs on west of Trongisvágur, Suðuroy, Faroe Islands.JPG|Sker við Røðina vestanfyri Suðuroynna, við Trongsivág.


## Keldur


Bólkur:Landafrøði
Hektari

Ein hektari er tað sama sum ein ferhektometur (1 hm2 = 100 m × 100 m).

Hektari er ikki SI-eind, men loyvt er at brúka hann sum mátieind fyri jørðvídd eins og SI-eindir.

## Referansur

## Slóðir
* Umrokning millum hektara og onnur flatamát

Bólkur:Mátieindir
Nha Trang

**Nha Trang** er ein býur í Vjetnam, høvuðsstaður í Khanh Hoas. Í býnum búgva umleið 392.000 fólk. Hetta talið væntast at hækka til millum 560.000 í 2015 og 630.000 íbúgvar í 2025. Eftir ætlan skal eitt øki á 12.87 km2 leggjast saman við býnum, hesi øki eru Diên An og Diên Toàn. Tað skal tó fyrst góðkennast av forsætisráðharranum í Vjetnam. Býurin er væl kendur fyri sínar strendur og dykking. Býurin er eitt ferðavinnumál hjá eitt nú fólkum ið ferðast við ryggsekki men eisini hjá vjetnamesarum úr øðrum pørtum av landinum. Býurin verður vertur fyri 2016 Asian Beach Games og var vertur fyri Miss Universe 2008 og Miss Earth 2010.

Søguliga hevur býurin verið kendur undir navninum Kauthara undir Champa. Í býnum ella tætt við býin er eisini tað elligamla tornið Po Nagar, ið er bygt onkuntíð áðrenn 781.

Nha Trang - Wikivoyage 

Bólkur:Býir í Vjetnam
Fólkafundur í Hoyvík

Tiltakið **Fólkafundurin 2013** er eitt tiltak, sum fer fram í Kí-høllini og badmintonhøllini í Klaksvík 20. og 21. september 2013. Tað eru privat fólk sum í samstarvi við Klaksvíkar kommunu skipa fyri hesum demokratiska festivalinum, ið er ókeypis fyri allar vitjandi gestir. Endamálið við Fólkafundinum er at fáa politikkin út til vanliga borgaran. Fyri tað fyrsta kunnu øll á Fólkafundinum tosa beinleiðis við tey, ið ráða fyri borgum, og fyri tað næsta kunnu politiskir flokkar og alskyns áhugafeløg fáa teirra boðskap út til vanliga borgaran.

í 2012 varð fyrsti Fólkafundurin hildin í Føroyum. Hann var hildin í Hoyvíkshøllini og í Hoyvíkar skúla í samstarvi við Tórshavnar kommunu. Út við 50 felagsskapir, fakfeløg, áhugafeløg, politiskir flokkar, kommunur og onnur tóku lut við tilsamans 86 ymiskum tiltøkum á Fólkafundinum 2012, ið savnaði fleiri enn 1500 fólk. 

Á Fólkafundinum 2013 fara flokkar og feløg at hava framsýningarbásar; harafturat verður skipað fyri einari ørgrunnu av tiltøkum, t.d. fyrilestrar, hólmgongir, caféir, pallborðsfundir og tónleikaframførslur. 

Hugskotið kemur frá líknandi árligum tiltaki, ið byrjaði á Gotlandi í Svøríki. Tiltakið hevur eisini verið hildið á Bornholm í nøkur ár. Hetta tiltakið hevur verið væl vitjað á Bornholm. Í 2011 møttu 10.000 fólk upp frá Bornholm og restini av Danmark, og í 2012 møttu 27.000 fólk upp.

Fólkafundurin verður fyriskipaður av Ólavi í Geil Guttesen, BA (hons), Jón Briani Hvidtfeldt, journalisti og Jóhannesi Miðskarð, PhD.

## Keldur


## Slóðir úteftir
* Fólkafundurin 2012 á Facebook

Bólkur:Politikkur
Nokia

**Nokia** er ein finsk fyritøka, sum m.a. framleiðir fartelefonir. Nokia framleiðir umleið ein triðing av øllum fartelefonum í heiminum og er harvið ein av heimsins størstu framleiðarum av fartelefonum. Nokia eitur eftir finska býnum við sama navni, har fyritøkan varð stovnað í 1869. Tá var Nokia ein pappírsverksmiðja. Í 1898 fór Nokia í holt við at framleiða úr gummi, eitt nú gummistivlar og bildekk. Í dag framleiða tey fyrst og fremst fartelefonir, sjónvarp, parabolir osfr., men Nokia bjóðar eisini internet tænastur sum t.d. applikatiónir, spøl og tónleik umvegis Ovi. Nokia hevur umleið 122.000 fólk í starvi í 120 londum. Nokia hevur havt ein stóran part av heimsmarknaðinum fyri fartelefonir frá 1998 til 2012, men síðan smartphones komu á marknaðin, hevur Nokia havt afturgongd. Í 2012 hevur Samsung yvirhálað Nokia, tá talan er um sølu av fartelefonum. Nokia varð í 2012 næststørsti framleiðarin av fartelefonum við 22,5% av heimsmarknaðinum í fyrsta kvartali av 2012. Tað eru serliga Apple iPhone og Android smartphones frá Google, ið gera at Nokia ikki longur er mest selda merkið av fartelefonum. 

## Keldur


## Slóðir úteftir
* Almenna heimasíðan hjá Nokia

Bólkur:Nokia
Bólkur:Fartelefonir
Pleiku Floghavn

**Pleiku Floghavn** (vjetnamesiskt: *Sân bay Pleiku*) er ein flogvøllur í Pleiku, Gia Lai, Vjetnam. Lendingarbreytin er asfalterað og er 1817 metrar long. Undir Vjetnan-krígnum varð flogvøllurin nógv nýttur av amerikanska herinum og av suðurvjetnamesiska flogvápninum VNAF.

Floghavnin gjørdist sivil í 1975.

Bólkur:Flogvøllir í Vjetnam
Russiskt mál

**Russiskt** er indoevropeiskt, slaviskt mál, sum verður tosað m.a. í Russlandi, Hvítarusslandi, Kasakstan og Kirgisia. Russiskt er móðurmál hjá um 186.000.000 fólkum.

## Kyrilliska alfabetið
Í Russlandi og í øðrum londum, har russiskt er høvuðsmálið, brúka tey eina broytta versjón av tí kyrilliska alfabetinum. Tað eru 33 bókstavir í tí russiska alfabetinum.

## Keldur


Bólkur:Mál í Evropa
Bólkur:Mál í Asia
Bólkur:Slavisk mál
Qatar

**Katar** ella **Qatar** (alment دولة قطر) er langt nes, sum gongur út í Persaflógva. Veðurlagið er heitt og turt, og næstan alt landið er oyðimørk. Oljuvinnan er høvuðsvinnan. Fyri ikki at hava púra eintáttað vinnulív og gerast ov bundin at oljuni, eru myndugleikarnir farnir at stuðla landbúnaði og fiskivinnu. Í 1940-árunum heittu smá oljulond sum Katar og Kuveit á fólk í øðrum londum í Miðeystri og í Asia at koma til sín at arbeiða í oljuvinnuni, ið vaks skjótt hesa tíðina, tí at teirra egna verkamegi var alt ov lítil. Í Katar eru til dømis fremmand verkafólk fjølmentari enn katarska fólkið. 

Forseti í emirríkinum Qatar er síðan 2013 áttandi emir Tamim ibn Hamad Al Thani (تميم بن حمد بن خليفة آل ثاني).

## Slóðir úteftir
*Almenna heimasiðan (diwan.gov.qa):  á enskum, á arabiskum 

## Keldur

Bólkur:Miðeystur
Bólkur:Asia
Hydra

**Hydra** (Grikskt mál: Ύδρα / Idra) er ein griksk oyggj, sum liggur í oyggjabólkinum Saronisku Oyggjarnar, sum liggja í Egearahavinum. Hesar oyggjar liggja tætt við Athen og við hálvoynna Peloponnes. Oyggin er 50 km2 til støddar og har búgva umleið 2500 fólk. Tey flestu búgva í høvuðsbýnum, sum eisini eitur Hydra. Aðrar bygdir á oynni eru: Mandraki (33 íbúgvar), Kamini, Vlychos (28), Palamidas (18), Episkopi og Molos (2). Ferðavinna er ein av týdningarmestu vinnunum á Hydra. Har er eingin flogvøllur, men skjóttgangandi bátar og ferðamannaskip sigla hvønn dag millum Pireus, sum er tætt við Athen, og Hydra. Fólk koma ofta eindags útferðir til Hydra. Ferjur sigla eisini til oyggjarnar Egina, Poros og Spetses og til býirnir Nafplion og Monemvasia á Pelopones. Hydra spældi ein stóran leiklut í frælsiskollveltingini í 1821, tá grikkar stríddist fyri at fáa eitt sjálvstøðugt Grikkaland. Landið hoyrdi tá til tað Osmanniska Ríkið. Tað búðu heili 16.000 fólk á Hydra undir frælsiskrígnum.

## Kend fólk
Listi við kendum fólkum sum antin eru av oynni Hydra ella hava búð har okkurt tíðarskeið.
*Andreas Miaoulis (1768–1835) admiralur og politikari
*Laskarina Bouboulina (1771–1825) hetja í grikska frælsiskrígnum í 1821
*Iakovos Tombazis (1782–1829) handilsmaður, reiðari og admiralur
*Georgios Kountouriotis (1789–1858) politikari, forsetaráðharri Greece
*Leonard Cohen (1934) Kanadiskt skald og sangskrivari
*Lazaros Kountouriotis gav sítt ríkidømi til griksku sjóverjuna undir tí grikska frælsiskrígnum
*Antonios Kriezis (1796–1865) kollveltingar stríðsmaður og ein av teimum fyrstu forsetaráðharrunum í tí frælsa Grikkalandi
*Dimitrios Voulgaris (1802–1878) kollveltingar stríðsmaður, forsetaráðharri í Grikkalandi
*Athanasios Miaoulis (1815–1867) forsetaráðharri í Grikkalandi
*Nikolaos Vokos (1854–1902) listamálari
*Pavlos Kountouriotis (1855–1935) sjóhetja, admiralur og forseti í Grikkalandi
*Nikolaos Votsis (1877–1931) sjóhetja og admiralur
*Dorotheus (1888–1957) Erkabiskuppur í Athen og í øllum Grikkalandi
*Nikos Nikolaou (1909–1986) listamaður
*Gikas N. Koulouras Reiðari, limur í parlamentinum, filantropistur, stovnari og fyrsti forseti í Grikska Reiðarafelagnum
*Panayiotis Tetsis (1925) listamálari
*Michalis Maniatis (1952) films og sjónvarpsleikari, filmsframleiðari, pallskrivari og rithøvundur
*Rallou Manou, koreografur
* Emmanuel Tombazis
* Elena Votsi (f. 1964), smúkkumakari
* Anastassios Tsamados, Kapteinur á *Arès*, hann doyði í stríðnum um Sfakteria (1825).
* Dimitrios Voulgaris
* Axel Jensen (1932–2003) Norskur rithøvundur
* George Johnston (1912–1970) Avstralskur blaðmaður og rithøvundur
* Charmian Clift (1923–1969) Avstralskur rithøvundur
* Göran Tunström (1937–2000) Svenskur rithøvundur

## Keldur


## Slóðir úteftir

Bólkur:Oyggjar í Grikkalandi
Bólkur:Býir og bygdir í Grikkalandi
Pia Kjærsgaard

**Pia Merete Kjærsgaard** (f. 23. februar 1947 í Keypmannahavn) er ein danskur politikari. Hon stovnaði flokkin Dansk Folkeparti í 1995 saman við Kristian Thulesen Dahl, Ole Donner og Poul Nødgaard og hevur verið forkvinna í flokkinum í 17 ár (1995-2012) og hevur umboða flokkin á Fólkatinginum øll árini. Áðrenn hon stovnaði Dansk Folkeparti, var hon limur í Fremskridtspartiet, og hon sat á Fólkatinginum umboðandi Fremskridtspartiet tíðarskeiðið 1984-1995.Fyrstu ferð hon tók sæti á Fólkatingið var í 1984, tá hon tók sæti sum eykavald fyri Mogens Glistrup, sum fekk fongsulsdóm, og tí noyddist frá. Innanhýsis stríð í Fremskridtspartiet førdi til, at Pia Kjærsgaard fór úr flokkinum og saman við øðrum stovnaði nýggja flokkin Dansk Folkeparti, sum førdi ein høgravendan politikk og sum ynskti at stramma upp á útlendinga økinum. Kjærsgaard leggur frá sær sum forkvinna fyri Dansk Folkeparti í 2012, og hon peikar upp á Kristian Thulesen Dahl sum avloysara sín. 11. august 2012 kunnaði hon tingbólkin um avgerðina, sum bert fá hava vitað um hesar sjey mánaðirnar, meðan hetta hevur verið planlagt. 

## Keldur


Bólkur:Danskir politikarar
Bólkur:Fólkatingslimir
Bólkur:Danskar kvinnur í politikki
Bólkur:Føðingar í 1947
Bólkur:Politikarar úr Dansk Folkeparti
Geoffrey Hughes

**Geoffrey Hughes** (2. februar 1944 – 27. juli 2012) var ein bretskur sjónleikari. Árini frá 1990 til 1995 hevði hann leiklutin sum tann dovni og forherðaði Onslow í sjónvarpsrøðini "Fínt Skal Tað Vera", og føroyingar komu at kenna Onslow væl, tí sendirøðin hevur verið nógv at sæð í føroyskum sjónvarpi. Hughes vaks upp í Liverpool, men búði seinastu tíðina av lívi sínum á Isle of Wight. Sjónleikarin Hughes, sum føroyingar kenna best sum Onslow í "Fínt Skal Tað Vera", doyði fríggjakvøldið 27. juli 2012. Geoffrey Hughes var 68 ára gamal og doyði av krabbameini í prostata. Hann hevur í longri tíð stríðst ímóti sjúkuni, sum nú fekk takið á honum. Hann hevur seinastu trý árini fingið viðgerð fyri krabbamein í Portsmouth, men hann gjørdist ongantíð frískur. 

## Sjónvarps leiklutir

## Keldur


Bólkur:Bretskir sjónleikarar
Bólkur:Føðingar í 1944
Bólkur:Andlát í 2012
Manhattan

**Manhattan**, miðbýurin í New York City, stendur á lítlari oyggj millum áirnar Hudson, *East River* og *Harlem River* í New York. Manhattan er ein oyggj og er bara ein minni partur av New York. Hon er 59,47 ferkilometrar til víddar, og her búgva umleið 1,7 milliónir menniskju.

## Myndir

Manhattan_10_2017.jpg|Syðri parturin av oynni Manhattan 
NASA_Manhattan.jpg|Oyggin úr erva
Manhattan Highlight New York City Map.png|Oyggin Manhattan 


## Ávísingar úteftir
*Heimasíða: manhattanbp.nyc.gov
*Manhattan, wikivoyage.org  (á enskum)

## Keldur


Bólkur:New York
Bólkur:Býir í New York
Pussy Riot

**Pussy Riot** er ein russiskur feministiskur punkrokkbólkur. Bólkurin byrjaði í 2011. Hesin bólkur hevur fingið sera nógva umrøðu bæði í Russlandi og í nógvum øðrum londum, eftir at tær høvdu eina óalmenna konsert í einum katedrali í Moskva í mars 2012. Tríggjar av limunum í Pussy Riot blivu handtiknar og ákærdar fyri hoolinaismu. Tær hava biðið um umbering fyri at tær kanska hava fornermað trúgvandi fólk í Russlandi, tað var ikki tað sum var meiningin. Tað sum tær vildu var at vísa sína ónøgd við Putin, sum tá førdi valstríð til forsetavalið í Russlandi. Tær eru ímóti honum og hansara meiningum, og tað dylja tær ikki fyri. Tær sungu mótmælissangir móti Vladimir Putin inni í katedralinum, ein sonevnd punkbøn, og nú eru tær ákærdar eftir lógum, sum kunnu geva upp til 7 ára fongsul. Ákærin vil hava at tær skulu fáa trý ára fongsulsrevsing í part.

## Altjóða stuðul frá kendum tónleikarum
Feministiski punk-rokkbólkurin úr Russlandi hevur fingið sera nógvan stuðul frá kendum tónleikarum úr øðrum londum, sum halda tað vera órímiligt, at kvinnurnar skulu fáa so harða revsing fyri at siga sína meining um ein politikara. Av teimum sum stuðla Pussy Riots kunnu eitt nú nevnast: 
Red Hot Chilli Peppers, Sting, John Cale, Peter Gabriel, Faith No More, Alex Kapranos of Franz Ferdinand, Neil Tennant frá Pet Shop Boys, Patti Smith, Die Antwoord, Jarvis Cocker, Pete Townshend, The Joy Formidable, Peaches, Madonna, Genesis, Tegan and Sara, Johnny Marr, Iiro Rantala, Propagandhi, Anti-Flag, Corinne Bailey Rae, Kathleen Hanna, Björk, og Yoko Ono. Bretski skemtarin Stephen Fry hevur eisini víst sín stuðul til bólkin á sínum Twitter profili.

## Keldur


## Slóðir úteftir

* Almenn heimasíða/bloggur . 
* ''Free Pussy Riot'' heimasíða.

Bólkur:Russiskir tónleikabólkar
Skopelos

**Skopelos** (Grikst mál: Σκόπελος) er ein oyggj í Grikkalandi. Hon liggur í oyggjabólkinum Sporadurnar (Σποράδες / Sporades), eystarnfyri landslutin Thessalia á fastlandinum, í ein landnyrðing av næststørstu oynni, Evvia og millum tvær aðrar Sporaduoyggjar Skiathos og Alonissos. Skopelos er 95 km2 til víddar, eitt sindur størri enn Mykonos (85 km²) og Santorini (73 km²). Um vit samanbera við eina føroyska oyggj, so er Skopelos á stødd við Borðoy, sum er 95 km2. Á Skopelos eru tvey fjøll, ið eru hægri enn 500 metrar. Delfi sum er mitt á oynni er 681 metrar høgt, hitt fjallið er Palouki, tað er í landsynningshorninum á oynni og er 546 metrar høgt. Fleiri brot úr filminum Mamma Mia! vórðu tikin upp á Skopelos. Hetta hevur ført við sær, at ferðafólkatalið til oynna vaks munandi í tíðini eftir at filmurin varð vístur.

## Søga
Søgnin sigur, at Skopelos bleiv til av Stafylos (merkir víndrúva á grikskum), sum var ein av synunum hjá gudinum Dionysos og prinsessu Ariadne av Kreta. Í fornøldini varð oyggin nevnd Peparethos. Seint í bronsuøldini varð oyggin bygd av kretensarum, sum fóru at dyrka vín á oynni. 
Kanska er tað orsakað av hesi søgnini, at oyggin gjørdist kend í antikku øldini fyri sítt vín. Sjónleikurin Filoktetes, sum fyrst og fremst varð framførdur á Dionysosfestivalinum í 409 f.kr. av Sofokles, snúði seg m.a. um ein vínkeypmann, sum viltist, tá hann skuldi til «Peparethos – rikt við drúvum og víni».
Í 1936 var útgrevstur í Stafylos/Velanio økinum á Skopelos, og har funnu tey eina kongagrøv frá Mykenskari tíð.
Oyggin hoyrdi eitt stytri tíðarskeið til býstatin Khalkis á Euboea (Evvia), tað var umleið ár 700-tallet f.kr.

Seinni kom oyggin at hoyra undir hesi harradømi:

*Athen.
*Kongaríkið Makedónia (338 – 146 f.kr.).
*Tað rómverska lýðveldi (146 – 27 f.kr.). 
*Rómverjaríkið (27 – 330 e.kr.). 
*Eysturrómverjaríkið (330 – 1204).
*Lýðveldið Venesia (1204&ndash;1538). 
*Ottomanska Ríkið (1538 til Grikska frælsisstríðið). 

Skopelos gjørdist partur av tí fyrsta grikska lýðveldinum eftir at London-skjalið góðkendi teirra suverenitet, fyrst í 1830 og síðan aftur í 1832, tá Grikkaland endaliga varð viðurkent sum sjálvstøðugur statur og gjørdist kongaríki. Orsakað av juli-kollveltingini í Fraklandi, varð skjalið frá 1830 ikki fullført.
Undir seinna heimsbardaga bleiv Skopelos fyrst hersett av Italia (juni 1941 – september 1943) og síðan av Tysklandi (september 1943 – oktober 1944). Skopelos og restin av Grikkalandi vendi aftur til eina demokratiska stýrisskipan í 1944.

## Keldur


## Slóðir úteftir

*www.skopelos.gr
*National Observatory of Athens Skopelos Weather Station
*www.goskopelos.com
*skopelosweb.gr
*The Hellenic Ornithological Society
*skopelos.net 

Bólkur:Oyggjar í Grikkalandi
Bólkur:Sporadurnar
Innlendismálaráðið

**Innlendismálaráðið** var eitt av aðalráðunum í Føroyum, tað var fyrisiting hjá landsstýrismanninum í innlendismálum til 2013, tá tað varð niðurlagt. Ráðið var skipað í fýra fakøkir: lógarmál, kommunumál, náttúrumál og samferðslumál. 

Missiónin hjá Innlendismálaráðnum var at veita landsstýrismanninum ráð, tryggja haldgott grundarlag og at gera hugskot til veruleika. 

Innlendismálaráðið umsat tey málsøki, ið løgmaður sambært málsbýtisfráboðanini hevði lagt til ráðið at umsita. Hesi eru løgmál, dómsmál, kommunumál, tó ikki fíggjarliga eftirlitið við kommunum, val, sivilrættarmál, persónsupplýsingarmál, navnamál, útlendingamál, umhvørvis- og náttúruverndarmál, matrikuleringamál, tinglýsingarmál, økismenningarmál, útoyggjamál og  samferðslumál; tó ikki mál viðvíkjandi Strandferðsluni.

**Kunngerðing av rættarreglum í Kunngerðaportalinum**

Innlendismálaráðið røkti portalin "Kunngerðaportalurin" og hevði ábyrgdina av innihaldinum í honum.

## Keldur


## Slóðir úteftir
*Almenna heimasíðan hjá Innlendismálaráðnum 
*Lógasavnið, ið verður umsitið av Innlendismálaráðnum
*Kunngerðaportalurin við kunngerðablaðið A og B, ið verður umsitið av Innlendismálaráðnum

Bólkur:Aðalráð í Føroyum
Bólkur:Føroyskur politikkur
Innlendismálaráðharrar í Føroyum

**Innlendismálaráðharrin** var ein av ráðharrasessunum í føroyska landsstýrinum frá 2004 til ráðið varð niðurlagt í 2013. 

## Listi yvir landsstýrismenn í innlendismálum í Føroyum

## Slóðir úteftir
*Innlendismálaráðið 
*Løgmenn og landsstýrið í Føroyum eftir 1948 

Bólkur:Listar
Bólkur:Føroyskir politikarar
Bólkur:Listar yvir føroyskir politikarar
Bólkur:Listar yvir landsstýrisfólk í Føroyum
Bólkur:Innlendismálaráðharrar í Føroyum
Listi yvir borgarstjórar í Hvalbiar kommunu

**Liste over borgarstjórar í [[Hvalbiar kommuna|Hvalbiar kommunu]]** í Føroyum.

## Slóðir úteftir

Hvalba
Bólkur:Hvalba
Listi yvir borgarstjórar í Tvøroyrar kommunu

**Listi yvir borgarstjórar í [[Tvøroyrar kommuna|Tvøroyrar kommunu]]** í Føroyum.

Tvøroyri
Bólkur:Tvøroyri
Listi yvir borgarstjórar í Runavíkar kommunu

**Listi yvir [[Borgarstjóri|borgarstjórar]] í [[Runavíkar kommuna|Runavíkar kommunu]]** í Føroyum.

## Slóðir úteftir
*Runavíkar kommuna

Runavík
Listi yvir borgarstjórar í Sands kommunu

**Listi yvir borgarstjórar í [[Sands kommuna|Sands kommunu]]** í Føroyum.

## Keldur


Sands kommuna
Bólkur:Sandur
Norðoya Sparikassi

**Norðoya Sparikassi** er ein sparikassi við høvuðssæti í Klaksvík. Norðoya Sparikassi er triðstørsti peningastovnur í Føroyum eftir BankNordik og Betri Banka, og er einasti føroyski sparikassi eftir at Suðuroyar Sparikassi varð skipaður til banka í 2006. Norðoya Sparikassi hevur í dag tríggjar deildir: 1 í Klaksvík (høvuðssæti), 1 í Tórshavn og 1 í Fuglafirði. Marner Mortensen er stjóri í Norðoya Sparikassa.

## Søgan
Norðoya Sparikassi var stovnaður tann 24. september 1919. Sparikassin var fyrsti ábyrgdarsparikassi í Føroyum. Fyrstu tíðina húsaðist Norðoya Sparikassi í ymsum bygningum í  Klaksvík, í sýslumanshúsunum, í Hvíthúsi og í "Gamla Skúla", ið var nýggjur tá. Tann 11. juni 1928 var byrjað at byggja eyðkenda grótbygningin hjá Norðoya Sparikassa. Flutt var inn í bygningin móti ársenda 1928. Bygningurin varð útbygdur árini 1948-1951, eins og hann varð útbygdur seinni. Deildir vórðu lætnar upp í Leirvík í 1965, í Norðdepli í 1967, á Viðareiði í 1972, við Klaksvíksvegin í Klaksvík 1982 og við Stangavegin í Klaksvík í 1993. 

Sparikassin valdi síðan aftur at miðsavna norðurøkið til høvuðsdeildina. Deildirnar í Klaksvík lótu aftur í ávíkavist 2001 og 2004, í Norðdepli og á Viðareiði lótu deildirnar aftur í 2005, og deildin í Leirvík læt aftur í 2009.

Norðoya Sparikassi læt upp tríggjar aðrar deildir, í 2006 í Saltangará, í 2007 í Tórshavn, og nýggjasta deildin læt upp í 2013 í Fuglafirði. Í 2015 valdi Sparikassin at miðsavna Eysturoyarøkið í Fuglafirði og læt aftur í Saltangará. 

Virksemi sparikassans er økt munandi og fevnir í dag um alt frá peningastovnsvirksemi til privatkundar, eins og sparikassin, eftir at banka- og sparikassalógin varð broytt í 1994, eisini fíggjar ein part av vinnulívinum.

Norðoya Sparikassi er í dag elsti peningastovnurin í landinum, og starvast uml. 50 starvsfólk í Norðoya Sparikassa.

## Sí eisini
Stjórar í Norðoya Sparikassa

## Keldur


## Uttanhýsis slóðir
www.ns.fo Heimasíðan hjá Norðoya Sparikassa

Bólkur:Føroyskar fyritøkur
Bólkur:Føroyskir peningastovnar
Bólkur:Klaksvík
Listi yvir borgarstjórar í Eiðis kommunu

**Listi yvir borgarstjórar í [[Eiðis kommuna]]** í Føroyum.

## Slóðir úteftir
*Eiðis kommuna , yvirlit yvir borgarstjórar

Eiði
Bólkur:Eiðis kommuna
Listi yvir borgarstjórar í Viðareiðis kommunu

**Listi yvir borgarstjórar í [[Viðareiðis kommuna|Viðareiðis kommunu]]** í Føroyum.

Viðareiði
Listi yvir borgarstjórar í Klaksvíkar kommunu

**Listi yvir borgarstjórar í [[Klaksvíkar kommuna|Klaksvíkar kommunu]]** í Føroyum.

## Keldur
* klaksvik.fo: "Søguligt yvirlit - borgarstjórar" 

Klaksvík
Bólkur:Klaksvík
Listi yvir borgarstjórar í Miðvágs kommunu

**Listi yvir borgarstjórar í [[Miðvágs kommuna|Miðvágs kommunu]]** í Føroyum. Miðvágs kommuna legði saman við Sandavágs kommunu, nýggja kommunan eitur Vága kommuna.

Miðvágs kommuna
Listi yvir borgarstjórar í Hvannasunds kommunu

**Listi yvir bygdarráðsformenn í [[Hvannasunds kommuna|Hvannasunds kommunu]]** í Føroyum.

## Keldur


Hvannasund
Lesoto

**Kongsveldið Lesoto** (enskt: *Kingdom of Lesotho*, sesotho *Muso oa Lesotho*) inni í Suðurafrika, er fjallaland, og tað er einasta land í Afrika, har alt lendið er hægri enn 1000 metrar oman sjóvar. 1. juli 2013 var fólkatalið 1,936,181 í Lesoto .

## Søga

## Politikkur

## Regiónir í Lesoto

* Berea
* Butha-Buthe
* Leribe
* Mafeteng
* Maseru
* Mohale's Hoek
* Mokhotlong
* Qacha's Nek
* Quthing
* Thaba-Tseka

## Landafrøði

## Búskapur

Hóast Lesotho er eitt av minstu londunum í heiminum, bert 30 000 ferkilometrar til støddar, eru trupulleikarnir í landinum ómetaliga stórir. Høvuðsorsøkirnar til vánaligu støðuna eru nógvu tilburðirnir av eyðkvæmi, føðslutrot og fátækradømi. Harafturat eru inntøkurnar hjá stjórnini minkaðar nógv seinastu árini orsakað av altjóða fíggjarkreppuni. Landið er millum tey minst mentu londini í heiminum og sambært Global Hunger Index er føðslustøðan í landinum álvarsom . Heimsmatvørufelagsskapin WFP hevur arbeitt í landinum síðani 1965 og samstarvar við stjórnina í Lesoto um at veita skúlanæmingum tvær ókeypis máltíðir um dagin. Familjurnar eru illa fyri fíggjarliga, og børnini verða tí noydd at arbeiða ístaðin fyri at ganga í skúla. Stjórnin í Lesotho hevur sett sær sum aðalmál at minka um hungurin í landinum og hevur somuleiðis nýtt nógva orku seinastu árini at økja um atgongdina til útbúgving. Fíggjarliga støðan í landinum ger tað tórført hjá nógvum børnum at sleppa í skúla. 

Týdningarmesta tilfeingið er vatn; síðst í 1990-árunum var byrja at byggja stóra vatnorkuverkætlan, ið enn er í gerð, við tí endamálið at gera Lesoto sjálvbjargið við ravmagni og selja Suðurafrika nógv vatn. Til hon er liðug er Lesoto búskaparliga bundið at ríka grannalandi sínum. Væl ber til at halda geitir í hálendinum í Lesoto. Mest hava teir angorageitir, tí at angoraull er nógv eftirspurd, bæði til klæði og annan vevnað.

## Fólkið

## Mentan

## Keldur


Bólkur:Lesoto
Bólkur:Afrika
Usain Bolt

**Usain Bolt** (føddur 21. august 1986 á Jamaika) verður av nógvum mettur at vera heimsins skjótasti sprintarin (rennari á styttri teinum) nakrantíð. Hann er í løtuni (2012) heimsins skjótasti rennari á 100 metra, 200 metra og 4 × 100 metra teininum (saman við 3 øðrum). Hann er tann fyrsti sum hevur sligið heimsmet í bæði 100 metrum og 200 metrum hjá monnum. Hann endurvann gull á bæði 100 og 200 metra teininum hjá monnum í renning, og tað førdi til, at hann er tann fyrsta persónurin í søguni sum hevur megnað at endurvinna tvey gull heiðursmerki tvey OL á rað í somu kappingum. Hann er eisini tann persónurin úr Jamaika, sum hevur vunnið flest OL gull heiðursmerki. Á OL í London vann hann eisini gull í 4 × 100 metrar renning hjá monnum, og harumframt settu teir eisini heimsmet. Tá hann rann 200 metrar á OL eydnaðist tað trimum jamaikanarum at vinna øll trý heiðursmerkini, Bolt vann gull, Yohan Blake fekk silvur og Warren Weir fekk bronsu, bara amerikumenn høvdu klárað tað fyrr, at vinna øll trý heiðursmerkini á OL í somu kapping. Bolt vann heimsmeistarakappingina í 2011 á teinunum 100 metrar, 200 metrar og 4 × 100 metrar stafett.

## Bestu tíðir og met

## Keldur


## Slóðir úteftir
* Almenn heimasíða hjá Usain Bolt
* Usain Bolt timeline umvegis *[[The Daily Telegraph]]*

Bólkur:Ítróttafólk úr Jamaika
Bólkur:Rennarar
Bólkur:Luttakarar á Summar-OL 2012
Bólkur:Føðingar í 1986
Dodoma

**Dodoma** er høvuðsstaður í Tansania í Eysturafrika. Dar es Salaam var høvuðsstaður landsins, til Dodoma gjørdist høvuðsstaður í 1973. Dodoma er miðskeiðis í landinum á Dodoma-háslætta í 1120 metra hædd. Fólkatalið var 324 347 við ársbyrjan 2002. 

Bólkur:Høvuðsstaðir í Afrika
Bólkur:Tansania
Georgiskt mál

**Georgiskt mál** er høvuðsmálið í asiatiska landinum Georgia og verður tosað av teimum 4 milljónunum (2013), sum búgva har og av teimum umleið hálvu milljónini av georgiarum, ið búgva í øðrum londum.

## Georgiskar dialektir
Tað eru fleiri ymiskar dialektir av georgiskum: Imeretiskt, Racha-Lechkhumiskt, Gurianskt, Adjarianskt, Imerkheviskt (í Turkalandi), Kartliskt, Kakhetiskt, Saingilo (í Aserbadjan), Tushetiskt, Khevsurskt, Kheviskt, Pshaviskt, Fereydanskt í Fereydunshahr og Fereydan, Mtiuletiskt, Meskhetiskt.

## Georgiska alfabetið

### ''Asomtavruli''

### ''Nuskhuri''

### ''Mkhedruli''

## Keldur


Bólkur:Mál í Asia
Bólkur:Georgia
Suðuroyar Sparikassi

**Suðuroyar Sparikassi** er ein banki við høvuðssæti í Vági í Suðuroynni. Suðuroyar Sparikassi er minsti peningastovnur í Føroyum. Suðuroyar Sparikassi hevur í dag tvær deildir: 1 í Vági (høvuðssæti) og 1 í Tórshavn. 17 ársverk vóru í sparikassanum í 2011. Fíggjarjavnin hjá Suðuroyar Sparikassa var 700 mió. kr. við ársenda 2011, harav útlán vóru fyri 478 mió.kr. Søren L. Bruhn er stjóri í Suðuroyar Sparikassa.

## Søgan
Suðuroyar Sparikassi varð stovnaður 20. mars 1943, og fór hann undir virksemi sítt 1. oktober 1943. Oddamaðurin at stovna Suðuroyar Sparikassa var Petur Dahl á Gørðunum. Ætlanin var upprunaliga at fáa ein banka at opna eina deild í Vági, men hetta var av ongum, og tí var avgjørt at stovna ein sparikassa ístaðin. Fyrsti stjórin var Peter Dahl (1911-1996), ið var stjóri frá bankin læt upp í 1943 og til 1980.

Nógvu fyrstu árini var bara deild í Vági, men í 1985 var opnað deild í Porkeri, í 1998 í Tórshavn og í 2006 á Tvøroyri. Deildirnar í Porkeri og Tvøroyri eru tó seinni latnar aftur, so at í dag eru bara deildir í Vági og Tórshavn.

Fram til 2006 var Suðuroyar Sparikassi skipaður sum ein sparikassi, men síðani 2006 hevur hann verið skipaður sum banki ístaðin.

## Stjórar í Suðuroyar Sparikassa

Stjórar í Suðuroyar Sparikassa hava verið:

## Nevndin
Nevndin í Suðuroyar Sparikassa P/F er manna við 5 limum. Síðan aðalfundin 30. apríl 2012 hevur nevndin sæð soleiðis út:
*Hans Petur Joensen, formaður, Útbúgving: HA og HD. Fíggjarleiðari hjá Strandfaraskip Landsins.
*Gudfinn Olsen, næstformaður, Útbúgving: cand. polyt., Lærari á Miðnámsskúlanum í Suðuroy.
*Malfriður Danberg, Útbúgving: Bankaútbúgving, Bókhaldari hjá Vágs Timburhandli.
*Óli Holm, Útbúgving: Fólkaskúlalærari. Fyrrv. varaskúlastjóri í Vágs skúla, stjórí í Sp/f Gjógvará, stjóri í P/F 21. juli 2009, stjóri í Sp/f Suður Farmur.
*Mannbjørn Tausen, Útbúgving: Roknskaparfólk, Roknskaparleiðari hjá Suðuroyar Sparikassa.

### Nevndarformenn
*2012- Hans Petur Joensen, Vágur
*1977-2012 Lars Djurhuus, Porkeri
*-1977 ?

## Sí eisini
* Listi við stjórum í Suðuroyar Sparikassa síðan stovnan

## Keldur


## Les eisini
* Andreasen, Poul: *Suðuroyar Sparikassi: 50 ára minningarrit*, 1993

## Uttanhýsis slóðir
www.ss.fo Heimasíðan hjá Suðuroyar Sparikassa

Bólkur:Føroyskar fyritøkur
Bólkur:Føroyskir peningastovnar
Bólkur:Vágur
Bólkur:Suðuroy
Kring Føroyar

**Kring Føroyar**, eisini nevnt **Volvo Kring Føroyar**, **Effo Kring Føroyar** og áðrenn tað **Statoil Kring Føroyar** er ein súkklukapping í Føroyum, har súkkla verður kring oyggjarnar í juli mánað. Í 2012 fór kappingin fram 20. til 22. juli. Kappingin byrjaði á fyrsta sinni í 1996, men tann kappingin var ikki almenn, tann almenna Kring Føroyar súkklukappingin byrjaði í 1997 og hevur verið hildin næstan hvørt ár síðan tá. Súkklarar úr øðrum londum hava eisini luttikið og eitt nú hava súkkarar úr Danmark og Íslandi vunnið kappingin fleiri ferðir. Teir føroyingar ið hava vunnið kappingina eru: Bogi Kristiansen, Rógvi Johansen og Torkil Veyhe, meðan Gunnar Dahl-Olsen og Guðmundur Joensen hava verið nummar tvey ella trý fleiri ferðir. Torkil Veyhe hevur vunnið kappingina oftast, hann hevur vunnið hana fimm ferðir.

## Gull, silvur og bronsu vinnarar

## Keldur


## Slóðir úteftir
*Almenna heimasíðan hjá Tórshavnar Súkklufelag 

Bólkur:Súkkling í Føroyum
Bólkur:Súkklukappingar í Føroyum
Dar es Salaam

**Dar es Salaam** er størsti býur og týdningarmesti havabýur í Tansania. Býurin hevur fyrr itið **Mzizima**. Hann var høvuðsstaður landsins, til Dodoma gjørdist høvuðsstaður í 1973. Tað almenna fólkatalið í Dar es Salaam er umleið 4,3 milliónir (2012), men harafturat eru nógv túsund fólk, sum ikki eru skrásett nakrastaðni. Býurin er handilsmiðdepil í Tansania, og meginparturin av útflutningi landsins verður avskipaður haðan. Tað eru nógv ídnaðarvirki í býnum, og nógv ferðafólk vitjar hagar á hvørjum ári.

Bólkur:Tansania
Peloponnes

**Peloponnes** (Grikskt mál: Πελοπόννησος / *Peloponnisos*) er ein hálvoyggj í Grikkalandi, sum er syðri helmingur av fastlandinum. Hálvoyggin er 21.549 km² til støddar, har búgva umleið 1.000.000 fólk. Peloponnes er bundin saman við norðara part av meginlandinum í Grikkalandi við einum 6,3 km breiðum tanga. Í 1893 bleiv ein kanal gjørd gjøgnum henda Korinttangan, veitin verður nevnd Kortinth Veitin (Korinth Kanalin). Hálvoyggin eitur eftir einari hetju, Pelops, sum er nevndu í einari søgn. Rómverjar nevndu hálvoynna Akhaia, tað navnið livir víðari við tað at tann norðast landsluturin eitur Akhaia. Í Miðøld varð hálvoyggin nevnd Morea, hildið verður at navnið sipar til at hálvoyggin á kortinum líkist einum morberjablaði.

## Regionalar eindir
*Arkadia - 100.611 íbúgvar
*Argolis - 108.636 íbúgvar
*Korinthia - 144.527 íbúgvar (tó ikki Agioi Theodoroi og tað mesta av Loutraki-Perachora, sum fyri størstan part liggja eystganfyri Korinth Veitina)
*Laconia - 100.871 íbúgvar
*Messenia - 180.264 íbúgvar
*Akhaia - 331.316 íbúgvar
*Elis - 198.763 íbúgvar
*Oyggjar (bert kommunan Troizinia og partar av oynni Poros)

## Býir
Teir størstu nútíðar býir á Pelponnes eru hesir (tal av fólkum er frá 2011): 

* Patras - 214.580 íbúgvar
* Kalamata - 70.130 íbúgvar
* Korinth - 58.280 íbúgvar
* Tripoli - 46.910 íbúgvar
* Argos - 42.090 íbúgvar
* Pyrgos - 48.370 íbúgvar
* Aigion - 49.740 íbúgvar
* Sparta - 35.600 íbúgvar
* Nafplion - 33.260 íbúgvar

## Støð frá fornøld
Peloponnes hevur nógv týdningarmikil fornaldar støð, sum kunnu dagfestast heilt aftur til Bronsuøldina og fram til Miðøld. Nøkur av teimum týdningarmestu eru:
* Bassae (fornur býur og templið hjá Epikourios Apollo)
* Korinth (fornur býur)
* Epidavrus (fornur miðdepil fyri trúgv og lekidóm)
* Messene (fornur býur)
* Mistra (Byzantinskur býur við býarmúri frá miðøld tætt við Sparta)
* Monemvasia (miðaldar borg og býur)
* Mykene (fortress-town of the eponymous civilization)
* Olympia (staðið har teir fornu Olympisku Leikirnir byrjaðu.)
* Sparta
* Pylos (slottið hjá Nestor)
* Tegea (fornaldar halgidómur, miðdepil)
* Tiryns (forn búðseting)

## Keldur

## Slóðir úteftir

*Britannica.com
*Almenn heimasíða hjá regionala stýrinum frá Peloponnes 
*Greek Fire Survivors Mourn Amid Devastation in Peloponnese.

Bólkur:Grikkaland
Bólkur:Landslutir í Grikkalandi
Kykladurnar

**Kykladurnar** (Grikskt mál: Κυκλάδες / Kyklades) eru ein oyggjabólkur í Grikkalandi. Oyggjarnar eru í ein landsynning frá meginøkinum. Grikska navnið Kyklades sipar til oyggjarnar sum liggja *rundan um* (κυκλάς) heilagu oynna Delos. Tað eru umleið 220 oyggja og hólmar í oyggjabólkinum. Oyggjarnar liggja í Egearahavinum. Grikska kettuslagið Egeiska kettan, kemur upprunaliga frá Kykladunum. Kykladurnar vóru fyrr ein fyrisiting eind. Ermoupoli á oynni Syros er høvuðsstaður í Kykladunum og var fyrisitingarmiðdepil, tá Kykladurnar vóru eitt prefektorat. Oyggjarnar eru fjallatoppar av einum størri landøkið, sum er sokkin í havið, uttan tvær av oyggjunum, Santorini og Milos, sum eru av vulkanskum uppruna. Jørðin er ikki serliga fruktagóð á Kykladunum, burtursæð frá á størstu oynni Naksos. Á oyggjunum dyrka tey m.a. víndrúvur, frukt, hveiti, oljuber og tubbak. Veðurlagið er turt og milt. Um summarið er ofta vatnmangul á fleiri av oyggjunum, og vatn má tá flytast við tangaskipum til oyggjarnar. Ferðavinna spælir ein stóran leiklut á fleiri av oyggjunum. Kykladumentanin var til seint í steinøldini og tíðliga í bronsuøldini, longu áðrenn tann Minoiska mentanin blómaði mitt í bronsuøldini á Kreta. 

## Yvirlit yvir Kykladuoyggjarnar

## Keldur


## Slóðir úteftir

*Jeremy B. Rutter, "The Prehistoric Archaeology of the Aegean"  : especially Lessons 2 and 4: chronology, history, bibliography
*Cyclades The Official website of the Greek National Tourism Organisation

Bólkur:Oyggjar í Grikkalandi
Bólkur:Grikkaland
Naksos

**Naksos** (Grikskt mál: Νάξος) er ein oyggj í Grikkalandi. Oyggin er tann størsta í oyggjabólkinum Kykladunum við 429 km2 í Egearahavinum. Har eru tvær kommunur á Naksos Naksos og Drymalia. Tann størsti býurin og høvuðsstaðurin á oynni er Chora ella Naxos býur, við 6.533 íbúgvum (2001). Tær størru bygdirnar eru: Filoti, Apiranthos, Vivlos, Agios Arsenios, Koronos og Glinado. Naksos er ein vælumtókt ferðavinnu oyggj við lætt atkomuligum støðum við foraldarminnum. Har eru góðar strendur, tær flestu eru tætt við høvuðsbýin, nevnast kunnu Agia Anna, Agios Prokopios, Alikos, Kastraki, Mikri Vigla, Plaka og Agios Georgios. Naksos er tann mest fruktagóða oyggin av Kykladuoyggjunum. Har er nokk av vatnið, eisini tá tað er vatnmangul á grannaoyggjunum. Zeus Fjallið (1003 metrar) er tað hægsta í Kykladunum, tað sær út til at tað ger at tað regnar meira á Naksos enn á hinum oyggjunum. Hetta merkir, at landbúnaður er ein týdningamikil vinna á Naksos, avgrøðirnar eru ymisk sløg av frukt og grønmeti, og neytahald er eisini á oynni. Naksos er tann av Kykladuoyggjunum, sum klárar best at framleiða til egið brúk. Naksos er kent fyri síni eplir í restini av Grikkalandi.

## Keldur


## Slóðir úteftir

Bólkur:Oyggjar í Grikkalandi
Bólkur:Kykladurnar
Olympia

**Olympia** hevur fleiri týdningar:

* Olympia (Washington) er høvuðsstaður í amerikanska stakríkinum Washington.
* Olympia (Grikkaland) er tað staðið í Grikkalandi, har teir fornu Olympisku Leikirnir fóru fram.
Maldivoyggjar

**Maldivurnar** (Divehi ދިވެހިރާއްޖޭގެ ޖުމްހޫރިއްޔާ) eru í Indiska Havinum. Maldivurnar eru 1190 oyggjar, har fólk búgva á 162. Í miðal eru tær bert 50 m. yvir sjóvarmálanum. 394 451 fólk búgva á Maldivunum við inntøku frá fiski- og ferðavinnu. Valutain hjá teimum eitur rufiya. Høvuðsstaðurin eitur Malé. Landið er 100 % sunni islamskt. Oyggjaríkið Maldivurnar liggur í meðal bert hálvan annan metur omanfyri sjóarmálan, hægsta punktið í landslagnum er minni enn hálvan triðja metur høgt.

Maldivurnar vinna nógvan pening upp á ferðafólkavinnu . Maldivurnar eru raktar av harðari búskaparkreppu í 2012. Fíggjarlógin hevur eitt undirskot uppá 34 prosent av bruttotjóðarúrtøkuni (BTÚ), fyrst og fremst orsakað av fallandi inntøkum frá ferðavinnuni. 

Oyggjabólkurin er 298 ferkilometrar í stødd (á stødd sum Eysturoy).

## Veðurlagsbroytingar

Maldivurnar eru í vanda fyri at fara undir heilt, orsakað av globalu upphitingini. Frítíðarparadísið í Indiska Havinum søkkur spakuliga til botns. Í 2007 ávaraði ST-veðurlagsstovnurin (IPCC) um, at ein vatnhækking í heimsins høvum uppá millum 18 og 59 cm. í 2100 fór at beina fyri møguleikunum at búleikast í oyggjarbólkinum í Indiska Havinum. Gongur tað so galið, sum ringastu spádómarnir hjá veðurlagsgranskarunum siga, er meginparturin av Maldivunum skolaður í havið, áðrenn henda øldin er av. Oyggjarbólkurin er eitt av teimum londunum í heiminum, sum er harðast rakt av veðurlagsbroytingunum, og sum hevur mest brúk fyri hjálp frá umheiminum. Heili 90 prosent av oyggjarbólkinum liggja minni enn ein metur yvir havyvirflatuni. Forsetin hevur fyrr sagt, at stjórnin sparir saman til at keypa ein landageira í Sri Lanka, India ella Avstralia, sum kann hýsa maldiviska fólkinum í framtíðini, tá oyggjarnar fara undir heilt. Umleið 394 000 fólk búgva í Maldivunum, sum umfata uml. 1200 oyggjar, harav 160 eru bygdar. 

## Myndasavn


Mynd:405-Maldives.jpg
Mynd:Male-total.jpg
Mynd:Filitheyo_bar.jpg
Mynd:Maldives_rudder_fish_kyphosus_cinerascens.jpg


## Keldur


Bólkur:Asia